Πικάντικη κολοκυθοσαλάτα με αρμύρα και αβοκάντο
Αυτή η κολοκυθοσαλάτα δεν μοιάζει με τις άλλες! Τα κολοκύθια είναι ωμά και τραγανά, έχει αλμύρα αλλά και αβοκάντο και είναι και πικάντικη. Το ιδανικό σαλατογεύμα.
300 γρ. κολοκύθια, καθαρισμένα και κομμένα σαν «ταλιατέλες» (μπορούμε να τα κόψουμε στη χοντρή πλευρά του τρίφτη ή στο μαντολίνο) , 1 μέτριο, ώριμο αβοκάντο, κομμένο σε κύβους 1 εκ.,  1/2-1 μικρή πιπερίτσα τσίλι, φρέσκια ή ξερή, ψιλοκομμένη (αυξομειώνουμε την ποσότητα ανάλογα με τις προτιμήσεις μας), ή λίγο καυτερό μπούκοβο, 150 γρ. αρμύρα, καθαρισμένη από τα χοντρά κοτσάνια,  τα φύλλα από 7-8 κλωνάρια μαϊντανού, ψιλοκομμένα , 1 φρέσκο κρεμμυδάκι, ψιλοκομμένο,  αλάτι, πιπέρι, 90 ml ελαιόλαδο      , 2 κουτ. σούπας ξύδι, 2 κουτ. σούπας χυμός λεμονιού, 1 κουτ. σούπας σάλτσα σόγιας, 1 κουτ. σούπας μέλι θυμαρίσιο, 1 κουτ. γλυκού τζίντζερ σε σκόνη, 1 κουτ. σούπας σουσάμι, 150 γρ. φιλέτο καπνιστής πέστροφας, σε μέτρια κομμάτια (3-4 εκ.)
Για να ετοιμάσουμε την πικάντικη κολοκυθοσαλάτα με αρμύρα και αβοκάντο, κάνουμε ως εξής: Σε μια κατσαρόλα με άφθονο νερό που κοχλάζει βράζουμε την αρμύρα για περίπου 2 λεπτά, ίσα να μαλακώσει ελαφρώς.Στραγγίζουμε και αφήνουμε στην άκρη να κρυώσει.Σε ένα μεγάλο μπολ ή σε μια σαλατιέρα βάζουμε την αρμύρα, προσθέτουμε τα κολοκυθάκια και όλα τα υπόλοιπα υλικά, αλατοπιπερώνουμε (αλάτι με φειδώ, γιατί προσθέτουμε και σάλτσα σόγιας στο ντρέσινγκ, που είναι αρκετά αλμυρή) και τα ανακατεύουμε ώστε να σκορπιστούν ομοιόμορφα.Σε ένα μικρό μπολ ανακατεύουμε με το πιρούνι τα υλικά για το ντρέσινγκ και περιχύνουμε τη σαλάτα.Σκορπίζουμε την πέστροφα, πασπαλίζουμε με λίγο φρεσκοτριμμένο πιπέρι και σερβίρουμε.
Αβοκάντο,Κολοκυθάκια,Λαχανικά,Πέστροφα,Light